Божић. I Радују се деца, радују и људи
Божић

(ОПИС)

I.

Радују се деца, радују и људи, 
Милина им свима загрејала груди,
И који је богат, и онај што нема, 
Радује се Боги, па му дочек спрема.

Домаћица вредна на пос’о се дала,
У сваком кутићу чистила и прала,
Па узела котлић, пере га и плаче,
Да угреје воду, да меси колаче.

У кући је доста и меда и ора, 
Медених колача доста бити мора; 
Дворане се пуше, вурука се жари — 
Рекао би човек све сами пекари.

„Благо њима биће брдарица слатких, 
„Гурабија облих, плетеница слатких.
„И срца и звезда, перних буздована,
„И других колача — препуних ормана”.

Напомене 

 Ова песма је први пут објављена у Жубори и Вихори, стр. 152

Извори 

 Милорад П. Шапчанин: Целокупна дела, Књига друга, страна 28-29. Библиотека српских писаца, Народна просвета.

Поезија Милорада Поповића Шапчанина
Милорад Поповић Шапчанин